En 36-årig mand, som er sigtet for at have voldtaget en 29-årig kvinde er blevet varetægtsfængslet.

Mandag eftermiddag blev en 36-årig, udenlandsk mand varetægtsfængslet i fire uger ved Retten i Hjørring. Manden er sigtet for at have voldtaget en 29-årig dansk kvinde. Ifølge sigtelsen har den 36-årige voldtaget den 29-årige kvinde om morgenen søndag 23. juli på en adresse i Hjørring. Grundlovsforhøret blev holdt for lukkede døre, og derfor kan anklagemyndigheden ikke fortælle nærmere om hændelsen. Vicepolitiinspektør ved Nordjyllands Politi, Anders Uhrskov, oplyser dog, at manden nægter sig skyldig i sigtelsen.